கேள்வி: சுவாதி மாலீவால் - அரசியல் பற்றி நீங்கள் என்ன அறிந்துள்ளீர்கள்?
பதில்: மலிவால் தனது முதல் பதவிக்காலத்தைச் சூலை 2015இல் தில்லி மகளிர் ஆணையம் தலைவராகத் தொடங்கினார். சூலை 2018-இல் இவரது பதவிக்காலம் மேலும் மூன்று ஆண்டுகளுக்கு நீட்டிக்கப்பட்டது. மகளிர் ஆணைய தலைவர் பதவியை வகிக்கும் இளையவர் இவரே. 2018ஆம் ஆண்டில், ஏப்ரல் 13ஆம் தேதி தொடங்கிய 10 நாள் உண்ணாநிலைப் போராட்டம் ஈடுபட்டார். 12 வயதுக்குட்பட்ட குழந்தைகளை பாலியல் பலாத்காரம் செய்பவர்களுக்கு மரண தண்டனை விதிக்கும் சட்டத்தை இயற்ற வேண்டும், ஐக்கிய நாடுகளின் தரநிலைகளின் கீழ் காவலரைப் பணியமர்த்துதல் மற்றும் காவல்துறையின் பொறுப்புக்கூறலை கோருதல் உள்ளிட்ட பல கோரிக்கைகளை இவர் வலியுறுத்தி உண்ணாவிரதம் மேற்கொண்டிருந்தார். மாலீவால் பிரதமர் நரேந்திர மோதி ஒரு திறந்த கடிதத்தை வெளியிட்டார். இவரது வேலைநிறுத்தம் 16 மற்றும் 8 வயதுடைய சிறுமிகள் இருவர் பாலியல் பலாத்காரம் செய்யப்பட்டதாகக் கூறப்படும் தொடர் போராட்டங்களின் போது நடந்தது.